MTC บวกแรงหลังติดโผ MSCI รอบใหม่ ลุ้นราคาวิ่งเฉียด 10% ก่อนประกาศใช้จริง!
MTC บวกแรงหลังติดโผ MSCI รอบใหม่ ลุ้นราคาวิ่งต่อถึง 10% ก่อนประกาศใช้จริง! ล่าสุด ณ เวลา 10.43 น. อยู่ที่ระดับ 51.50 บาท ปรับตัวขึ้น  1.50 บาท หรือ 3% สูงสุดที่ระดับ 51.50  บาท ต่ำสุดที่ระดับ 50.25 บาท ด้วยมูลค่าซื้อขาย 289.69 ล้านบาท
14 พ.ย. 2561

ผู้สื่อข่าวรายงานว่า ราคาหุ้นบริษัท เมืองไทย แคปปิตอล จำกัด (มหาชน) หรือ MTC ล่าสุด ณ เวลา 10.43 น. อยู่ที่ระดับ 51.50 บาท ปรับตัวขึ้น  1.50 บาท หรือ 3% สูงสุดที่ระดับ 51.50  บาท ต่ำสุดที่ระดับ 50.25 บาท ด้วยมูลค่าซื้อขาย 289.69 ล้านบาท

โดยราคาหุ้น MTC ในวันนี้ปรับตัวขึ้นแรงหลังจากถูกเข้าคำนวณในดัชนี MSCI (MSCI Global Standard Index) รอบใหม่ โดยจะมีผล 30 พ.ย.นี้
ทั้งนี้ บล.โนมูระ พัฒนสิน ระบุในบทวิเคราะห์ ว่า  MSCI Rebalance เพิ่มน้ำหนักการลงทุนในไทยขึ้น 1.45bps สู่ 2.20% โดยจะมีกระแสเงิน Rebalance ในไทยราว 150 ล้านเหรียญฯ หรือ 4.95 พันล้านบาท และเป็นครั้งแรกในรอบกว่า 3ปี ที่ไทยถูกเพิ่มน้ำหนัก ซึ่งทั้งหมดจะมีผลในราคาปิดวันที่ 30 พ.ย.61 รายละเอียดดังนี้
สำหรับ MSCI Global Standard หุ้นที่เข้าคำนวณ – GULF (47 ล้านเหรียญฯ หรือ 1.55 พันล้านบาท), MTC (45ล้านเหรียญฯ หรือ  1.48 พันล้านบาท) และเพิ่มน้ำหนัก IVL &amp; BDMS และไม่มีหุ้นที่ถูกคัดออก
ส่วน MSCI Global Small Cap หุ้นที่เข้าคำนวณ – CBG, MBK, PRINC ขณะที่หุ้นที่ถูกคัดออก – ICHI, MONO,  VNG, CCET, DDD
ทั้งนี้จากสถิติชี้หุ้นเข้า MSCI Global Standard มักปรับตัวขึ้นเฉลี่ย 7-10% ก่อนมีผลจริง แนะนำซื้อ GULF, MTC และเก็งกำไรหุ้นถูกเพิ่มน้ำหนัก หรือเข้า MSCI Small Cap 